સામગ્રી: ઑનલાઇન શિક્ષણ

શુક્રવારે સુનાવણી શરૂ થઈ ત્યારે જ હાઈકોર્ટે ગુજરાત સરકાર દ્વારા ફી વસૂલાત નહીં કરવા મુદ્દે કાઢવામાં આવેલા પરિપત્રને રદ કરવાનું વલણ દાખવવામાં આવ્યું હતું.

જોકે ખાનગી શાળાઓ માટે ફી નહીં લેવાના સરકારના નિર્ણયને પણ હાઈકોર્ટે રદ કર્યો છે, જેથી હવે ખાનગી શાળાઓ ફી લઈ શકશે.

હાઈકોર્ટના નિર્દેશ બાદ આગામી સમયમાં આ મુદ્દે બેઠક થાય અને વિવાદ ઉકેલાવાની દિશામાં કોઈ પ્રગતિ થાય તેવી આશા રાખવામાં આવે છે. 

હાઈકોર્ટે શું કહ્યું?

ઍડ્વોકેટ રાહિલ જૈન ચુકાદા વિશે વાત કરતાં કહે છે, "ત્રણ પિટિશન થઈ, એના પછી રાજ્ય સરકારે એક ગવર્મેન્ટ રિઝલ્યુશન બહાર પાડ્યો."

તેઓ કહે છે કે "જે અંતર્ગત જ્યાં સુધી ઑનલાઇન શિક્ષણ ચાલે ત્યાં સુધી ફી લેવી નહીં અને કોઈ ફી ભરી ન શકે તો પ્રવેશ રદ ન કરવો એવી વિવિધ ગાઇડલાઇન્સ બહાર પાડી હતી. જેમાં આજે અદાલતે પૅરેગ્રાફ નંબર 4 ડિલીટ કર્યો છે."

આ પહેલાં રાજ્ય સરકારે ગુજરાત હાઈકોર્ટના મૌખિક આદેશનો સંદર્ભ ટાંકીને ગુજરાતની સ્વનિર્ભર શાળાઓને સ્કૂલો નિયમિત કાર્યરત્ ન થાય, ત્યાં સુધી વિદ્યાર્થીઓની ફી નહીં લેવા એક પરિપત્ર દ્વારા આપ્યો હતો.

ગુજરાત સરકારના આ પરિપત્ર પછી ખાનગી શાળાના સંચાલકોએ હવે ઑનલાઇન શિક્ષણ બંધ કરવાનું અને પરીક્ષા નહીં લેવાનું વલણ અપનાવ્યું હતું.

જૈન જણાવે છે કે "અદાલતે નિર્દેશ આપ્યા છે કે હવે રાજ્ય સરકાર અને શાળાસંચાલકોએ સાથે બેસીને વાલીઓ અને સંચાલકો બંનેને રાહત રહે એવા નિરાકરણ લાવવાના રહેશે."

જૈન ઉમરે છે કે "અદાલતે કહ્યું છે કે જ્યાં સુધી નિર્ણય ન આવે ત્યાં સુધી શિક્ષણકાર્ય બંધ ન કરવું."

ઓલ ગુજરાત વાલીમંડળના પ્રમુખ નરેશ શાહ કહે છે, "શાળાઓએ 70 ટકા જેટલી ફીની રકમ લઈ લીધી છે અને અમે ત્રણ મહિનાની ફીની માફી માટેની જ માગ કરી રહ્યા છીએ અને આ વાત અદાલત સમક્ષ અમારા વકીલે મૂકી છે."

"આ મામલે સરકાર અને સંચાલકોને સમાધાન આણવા અદાલતે કહ્યું છે, એટલે રાજ્ય સરકારને અમારી અપીલ છે કે વાલીઓને રાહત મળે એ દિશામાં કામગીરી કરે."

શાહે એવું પણ કહ્યું કે "અમારી રાજ્યના મુખ્ય મંત્રી વિજય રૂપાણીને પણ અપીલ છે કે શાળાઓ અને વાલીઓ વચ્ચે ચાલી રહેલા વિવાદમાં તેઓ દખલગીરી કરે અને સમાધાન આણે."

શાળાસંચાલકોના મંડળના અર્ચિત ભટ્ટે અદાલતનો ઑર્ડર ન આવે ત્યાં સુધી આ મામલે ટિપ્પણ ન કરવાનું જણાવ્યું હતું.

શાળા સંચાલકોએ પણ શિક્ષકો, અન્ય સ્ટાફના પગાર સહિતના વિવિધ ખર્ચ કરવા માટે ફી લેવી જરૂરી હોવાનું જણાવ્યું છે.

એ પછી ગુજરાત...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાત હાઈકોર્ટે ફી વસૂલાત મુદ્દે સરકાર અને ખાનગી શાળાઓના સંચાલકો વચ્ચેની મડાગાંઠને વાટાઘાટો દ્વારા ઉકેલવા માટે કહ્યું છે.